OpenLLM-France/wikimedia huggingface dataset:
# Nueva Balastera estadioa

Nueva Balastera estadioa Espainiako Gaztela eta Leon autonomia erkidegoko Palentzia hirian dagoen estadio bat da. 2006ko urriaren 10ean eraiki zen, Patxi Mangado nafar arkitektoak diseinatu zuen.

## Bitxikeriak

2011ko apirilaren 23an Ordizia Rugby Elkartea euskal errugbi taldeak Club de Rugby El Salvadorri Espainiako errugbi errege kopako finala 30-27 irabazi zion.

## Iruditegia

* Gauez.

## Kanpo estekak

* Arkitektoaren webgunea
* C.F. Palència taldearen webgunea
* Datuak: Q1369322
* Multimedia: Estadio Nueva Balastera / Q1369322
# Nuestra Señora del Espinoko monasterioa (Vivar del Cid)

Nuestra Señora del Espinoko monasterioa Gaztelako Vivar del Cid herriko eraikina da, Burgosko probintzian. Dorre bat eta barbakana bat ditu inguruan. Gotiko estiloan XV. mendean eraikia, 1620an sute larria pairatu zuen. Elorri Andre Mariari eskainita dago.

## Kondaira

Tradizio herrikoi baten arabera, inguruko biztanleek irudi erlijioso batzuk ezkutatu zituzten lurpean musulmanen inbasioan. Urte batzuk geroago, Elorriko Ama Birjina aurkitu zuten. Honi mirari batzuk egotzi zitzaizkion eta baseliza bat eraiki zen, bere inguruan Santa Klara Erregela jarraitzen zuen beaterio bat eratuz.

## Historia

1475ean, Pedro López de Padilla Gaztelako aurreratuak eta haren emazte Isabel Pachecok baimena eskatu zioten Sixto IV.a aita santuari ermita ondoan monasterio bat sortzeko, mojek erabiltzeko. Estilo gotikoko monasterioak sute larria jasan zuen 1620an. XIX. mendean, bestetik, frantsesen inbasioak komentua uztera behartu zituen erlijiosoak.
Komentuan ikusgai dagoen kutxa batean, Mio Ciden eresiaren eskuizkribua gorde zen, 1776an kodizea monasteriotik atera zen arte.

## Erreferentziak

* ↑ https://www.santagadeadelcid.es/lugares-de-interes/monasterio-de-nuestra-senora-del-espino

## Kanpo estekak

* (Gaztelaniaz):Monasterioaren webgune ofiziala.
* Datuak: Q26206485
* Multimedia: Convent of Nuestra Señora del Espino, Vivar del Cid / Q26206485
# Nueva (Llanes)

Nueva, Espainiako Asturias autonomia erkidegoko Llanes udalerrian dagoen parrokia bat da. 2014ko erroldaren arabera 754 biztanle zituen.
* Datuak: Q1522401
* Multimedia: Nueva de Llanes / Q1522401
# Ongia eta gaizkiaz haratago

Ongia eta gaizkiaz haratago: Etorkizuneko filosofiaren sarrera (alemanez Jenseits von Gut und Böse. Vorspiel einer Philosophie der Zukunft) 1886ean Friedrich Nietzsche alemaniar filosofoak idatzitako idazlan bat da, hain zuzen ere, XIX. mendeko Filosofiaren giltzarrietako bat da.
1886ean idazle berak idazlana argitaratu zuenean, garaiko filosofo eta irakurleek ez zioten jaramon handiegirik egin. Idazleanean, Nietzschek bere ustez haren mendeko pentsalarien moral hutsala zena erasotzen zuen, beren buruak moralistatzat izendatzen zituzten zenbaiten zentzu kritiko eza eta ondare judu-kristau moralarenganako erakusten zuten onarpen pasiboa. Idazlanak Nietzsche helduaro filosofikoaren gai nabarmeneak jorratzen ditu eta jada idazleak Honela mintzatu zen Zaratustra (1883-1885) idazlanean zentzu metaforikoagoan proposatuko ideien garapen modura irakur daiteke.

## Egitura

Idazlana zenbatutako 296 atalez eta "Mendi goietatik" izeneko "epoda" batez osatua dago. Atalak bederatzi zatitan banatuak daude:
* Lehen zatia: Filosofoen aurreritziei buruz
* Bigarren zatia: Espiritu askea
* Hirugarren zatia: Izaki erlijiotsua
* Laugarren zatia: Esaldi eta interludioak
* Bosgarren zatia: Moralaren Historia Naturalari buruz
* Seigarren zatia: Gu eskoladunak
* Zazpigarren zatia: Geure bertuak
* Zortzigarren zatia: Herriak eta aberriak
* Bederatzigarren atala: Zer da aristokratikoa?

## Kanpo estekak

* Idazlana alemanez irakurgai. Gutenberg proiektua (Alemanez)
* Ingelesez irakurgai (Ingelesez)
* Datuak: Q579794
* Multimedia: Beyond Good and Evil (Friedrich Nietzsche) / Q579794
# Ongintzarako ezagutzaren zeruko merkatal-gunea

Ongintzarako ezagutzaren zeruko merkatal-gunea (gaztelaniaz: Emporio celestial de conocimientos benévolos) alegiazko entziklopedia txinatar bat da, Jorge Luis Borges idazle argentinarrak El idioma analítico de John Wilkins saiakeran azaldua. Bertan, animaliak honela sailkatzen direla idazten da:
    (a) enperadorearenak,
    (b) baltsamatuak,
    (c) bezatuak,
    (d) esne-txerriak,
    (e) sirenak,
    (f) apartak,
    (g) zakur solteak,
    (h) sailkapen honetan sartutakoak,
    (i) zoro gisa mugitzen direnak,
    (j) zenbatezinak
    (k) gamelu-ile fin-fin batekin marraztuak,
    (l) eta abar,
    (m) pitxerra oraintxe hautsi dutenak,
    (n) urrutitik euliak diruditenak.
Honela dio Borgesek kontakizun horretan: "(...) nabarmen ez dago unibertsoa arbitrarioa eta ustezkoa ez den sailkapenik. Arrazoia oso sinplea da: ez dakigu zer den unibertsoa".

## Eraginak

Zerrenda horrek, zeinaren aurkikuntza Borgesek Franz Kuhni egozten baitio, iruzkin filosofiko eta literario ugari sortu ditu, hala nola Michel Foucault-en Hitzak eta gauzak hitzaurrearen hasiera. Louis Sassek dio pentsamendu eskizofrenikoa iradokitzen duela. Aitzitik, George Lakoff hizkuntzalariak esaten du zerrenda antzekoa dela Mendebaldekoak ez diren kulturetako kategoria askotan (ikus taxonomia herrikoia).

## Erreferentziak

* ↑ Otras Inquisiciones, 1952
* ↑ Rojo. Borges citado por cientificos. .

## Kanpo estekak

* Datuak: Q1966912
# Onglières

Onglières Frantziako udalerria da, Jura departamenduan dagoena, Borgoina-Franche-Comté eskualdean. 2013an 74 biztanle zituen.

## Demografia
### Biztanleria

2007an Onglières udalerrian erroldatutako biztanleak 74 ziren. Familiak 32 ziren, horien artean 12 pertsona bakarrekoak ziren (12 bakarrik bizi ziren gizonak), 4 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 41 etxebizitza zeuden, 32 familiaren etxebizitza nagusia ziren, 2 bigarren erresidentzia ziren eta 6 hutsik zeuden. 30 etxeak ziren eta 11 apartamentuak ziren. 32 etxebizitza nagusietatik 24 bere jabearen bizilekua ziren eta 9 alokairuan okupaturik zeuden; 1ek gela bat zuen, 1ek bi zituen, 10 etxek hiru zituzten, 2 etxek lau zituzten eta 19 etxek bost zituzten. 31 etxek euren parking plaza propioa zuten azpian. 18 etxetan ibilgailu bat zegoen eta 11 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Onglières udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 8 | 70-74 | 0 |
| 8 | 65-69 | 4 |
| 4 | 60-64 | 4 |
| 0 | 55-59 | 0 |
| 4 | 50-54 | 0 |
| 0 | 45-49 | 4 |
| 0 | 40-44 | 0 |
| 0 | 35-39 | 4 |
| 4 | 30-34 | 0 |
| 0 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 37 ziren, horien artean 30 aktiboak ziren eta 7 inaktiboak ziren. 30 pertsona aktiboetatik 26 lanean zeuden (15 gizon eta 11 emakume) eta 4 langabezian zeuden (2 gizon eta 2 emakume). 7 pertsona inaktiboetatik 2 erretiraturik zeuden, 2 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 bestelako produktu industrialen fabrikazioko enpresa zen, 1 ibilgailuen saltze eta konpontze enpresa zen, 1 ostalaritza eta jatetxe enpresa zen eta 1 zerbitzu enpresa zen.
2000. urtean Onglières udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q838915
* Multimedia: Onglières / Q838915
# Ongi

Filosofian, ongi edo ona munduko gertaerak eta ekintzak kategorizatzeko erabilitako hitza da. Definizio anitz eta eztabaidatsua duen kontzeptua da: moralaren aldetik on den guztiak osatzen duen ideia edo izaki abstraktua da. Erlijio batzuek, hala nola judaismoak eta kristautasunak, munduaren historia eta gizaki bakoitzaren historia ongiaren eta gaizkiaren arteko borroka historikotzat hartzen dute. Horregatik, bertutea ongiaren bide gisa sustatzen da, eta bekatua gaizkiaren bide gisa zigortzen da.
Platonismoaren ikuspuntutik Gaizkia ez da Ongia ideiaren parte. Platonen ustez ideiak perfektoak eta positiboak dira, beraz, txarra den guztia mundu sentiberaren parte da.
Kanten aurrekari izan diren filosofoen antzera, Platon, Aristoteles, Tomas... besteak beste, ongi bakarraren kontzeptuaren inguruan pentsatzen du, baina bere kasuan, lege hitza darabil, ongia definitzerakoan.

## Erreferentziak

* ↑ Euskaltzaindia. Ongi. in: Euskaltzaindiaren Hiztegia..

## Kanpo estekak

* Datuak: Q15290
* Multimedia: Good / Q15290
# Ongintzaren estatua (Iruñea)

Ongintzaren estatua edota Mari Blanka Nafarroako Iruñea hiriburuan dagoen estatua bat da. Takonera parkean dago.

## Historia

1788an Julián San Martínek harri landuan egin zuen. Toga dotore batez jantzitako emakume gazte bat irudikatzen du, eguzkia agertzen duen armarri bati eusten diola, eta beste eskuarekin eskuen artean uso bat duen haur baten burua ukitzen duelarik. Gaztearen oinetan, kornukopia bat dago eta haren zuloetatik fruituak ateratzen dira. Izan ere, oparotasunaren adarraren irudikapen alegorikoa da eta bere ikonografia XVIII. mendearen bukaerako gustu akademizistetara egokitzen da. Haurra usoarekin agertzeak, bestalde, irudia Ongintzarekin identifikatzera eraman du.
1927an Takonera lorategian paratu zuten. Lehenago iturri moduan Gazteluko plazan egondakoa da.

## Kanpo estekak

* Ongintzaren estatua. Iruñeko Udala
* Datuak: Q20492520
* Multimedia: Mariblanca, Pamplona / Q20492520
# Nizwa

Nizwa (arabieraz: نزوى‎ Nizwā) Omango iparraldeko hiria eta Ad Dakhiliyah eskualdeko hiriburua da, Hajar mendietatik dagoena. 72.000 biztanle inguru ditu hiriak eta mendeetan zehar Omango Imamerriaren hiriburua izan zen.

## Klima

Datu klimatikoak (Nizwa) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 26.2 | 29.6 | 32.5 | 37.8 | 42.0 | 43.5 | 42.7 | 41.6 | 39.7 | 36.6 | 31.6 | 27.8 | 36 |
| Batez besteko tenperatura minimoa (°C) | 12.3 | 14.0 | 17.1 | 21.9 | 26.0 | 28.4 | 28.0 | 26.9 | 25.0 | 20.9 | 17.8 | 14.1 | 21 |
| Pilatutako prezipitazioa (mm) | 0.7 | 5.7 | 9.4 | 15.2 | 1.9 | 10.9 | 6.6 | 8.0 | 3.5 | 5.9 | 1.7 | 3.8 | 73.3 |
| Iturria: World Meteorological Organization (tenperatura eta prezipitazioa 1999–2009) ||||||||||||||

## Erreferentziak

* ↑ (Ingelesez) World Meteorological Organization. Climatological Information - Nizwa. .

## Kanpo estekak

* Datuak: Q1915327
* Multimedia: Nizwa / Q1915327
# Nizza di Sicilia

Nizza di Sicilia Italiako udalerri bat da. Messinako probintzian kokatuta dago, Sizilia eskualdean. 3.526 biztanle ditu, 13,42 kilometro koadroko azaleran banatuta.

## Mugakideak

Nizza di Siciliak honako udalerri hauekin egiten du muga:
Fiumedinisi Roccalumera Alì Terme Mandanici

## Kanpo estekak

* Datuak: Q494802
* Multimedia: Nizza di Sicilia / Q494802
# Nizhni Novgorod estadioa

Nizhny Novgorod estadioa (errusieraz: стадион «Нижний Новгород») Errusiako Nizhni Novgorod hirian dagoen futbol estadio bat da. 2018an inauguratu zen eta 44.898 ikusleentzako edukiera du.
2018ko Munduko Futbol Txapelketaren jokalekuetako bat izan zen.

## Kanpo estekak

* Datuak: Q4439075
* Multimedia: Nizhny Novgorod Stadium / Q4439075
# Nizhni Tagil

Nizhni Tagil (errusieraz: Нижний Тагил) Errusiako hiri bat da, Sverdlovskeko oblastean. Europa eta Asia artean marraztu ohi den mugatik oso gertu dago. Azken erroldaren arabera 334.209 biztanle zituen.
Hiria meatzaritzagatik ezaguna da, itzalitako sumendi baten gainean eraiki baitzen. Hiriaren inguruan 63 elementu kimiko ezberdin aurkitu dira.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Datuak: Q98967
* Multimedia: Nizhny Tagil / Q98967
# Nizhni Novgorod oblasta

Nizhni Novgorod oblasta (errusieraz: Нижегоро́дская о́бласть, translit.: Nizhegorodskaia oblast) Errusiako subjektu federal bat da, oblast bat zehazki, Volgako Barruti Federalean kokatua. 76.900 km²ko eremua du, eta 2010ean 3.310.597 biztanle zituen. Hiriburua Nizhni Novgorod hiria da.

## Erreferentziak

* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q2246
* Multimedia: Nizhny Novgorod Oblast / Q2246
# Nizuri Tazuneri

Nizuri Tazuneri 2014an Donostia eta Bilboko kideek sorturiko rap eta musika elektroniko taldea da.

## Diskografia

* Nizuri Tazuneri (2014, autoekoiztua)
* Musika ala hil (2017, autoekoiztua)
* Zazpi (2018, Taupaka)
* Anubis (2021, Taupaka)
* NTZ (2022) - 3 abesti Fanik
* Nortxo (2022) - 3 abesti Norzzonek

## Erreferentziak

* ↑ «Zazpi» www.badok.eus (Noiz kontsultatua: 2022-10-10).
* ↑ «Anubis» www.badok.eus (Noiz kontsultatua: 2022-10-10).
* ↑ «NTZ» www.badok.eus (Noiz kontsultatua: 2022-10-10).
* ↑ «Nortxo» www.badok.eus (Noiz kontsultatua: 2022-10-10).

## Kanpo estekak

* Datuak: Q31188238
# Nizza Monferrato

Nizza Monferrato Italiako udalerri bat da. Astiko probintzian kokatuta dago, Piemonte eskualdean. 10.101 biztanle ditu, 30,36 kilometro koadroko azaleran banatuta.

## Mugakideak

Nizza Monferratok honako udalerri hauekin egiten du muga:
Calamandrana Castel Boglione Castelnuovo Belbo Castelnuovo Calcea Incisa Scapaccino Mombaruzzo San Marzano Oliveto Vaglio Serra Vinchio Fontanile

## Kanpo estekak

* Datuak: Q17839
* Multimedia: Nizza Monferrato / Q17839
# Nizhni Novgorodeko metroa

Nizhni Novgorodeko metroa (errusieraz: Нижегородское метро), Errusiako Nizhni Novgorod hiriko garraiobide publikoa da. 1985eko azaroaren 20an zabaldu zen eta gaur egun metro-sareak bi linea eta 18,9 kilometro dauzka.
2007an 33 milioi bidaiarik erabili zuten.

## Lineak

| Izena | Zabaltze urtea | Luzera | Geltoki kopurua |
| 1. Linea (Avtozavodskaya) | 1985 | 14,5 km | 11 |
| 2. Linea (Sormovskaya) | 1993 | 7,1 km | 5 |
| 3. Linea (Nagornaya) | Eraikitzen | Eraikitzen | Eraikitzen |
| Total: | | 21,6 km | 15 |

## Ikus, gainera

* Nizhni Novgorod

## Kanpo estekak

* (Ingelesez) Metroari buruzko informazioa Urbanrail.net webgunean.
* Datuak: Q333696
* Multimedia: Nizhny Novgorod Metro / Q333696
# Omphalotus

Omphalotus 1889an Victor Fayodek ofizialki deskribatutako Basidiomycetes saileko onddo genero bat da. Marasmiaceae familiako kideek txapela eta zurtoina dute. Saprofitoak dira, eta zuhaitz taldeetan hazten dira. Mota eta espezie ezagunena Omphalotus olearius da. Omphalotus espezie batzuek biolumineszentzia propietateak dituzte. Guztiak pozoitsuak direla uste da, eta digestio-sintomak eragiten dituzte. Omphalotus espezie desberdinak Cantharellus-ekin nahas daitezke.

## Erreferentziak

* ↑ MycoBank. «Omphalotus». International Mycological Association (en inglés). Consultado el 21 de febrero de 2013.
# Omphghent udalerria, Madison konderria

Omphghent udalerria Ameriketako Estatu Batuetako Illinois estatuko udalerri bat da, Madison konderrian. Azken zentsuaren arabera 2.447 biztanle zituen, 33.99 milia karratu (88.0 km$^2$) eremuan.

## Ekonomia

2020ko zentsuaren arabera, Omphghent udalerrian 1044 etxebizitza zeuden. Per capita diru-sarrerak 33.534 estatubatuar dolar ziren.

## Kanpo estekak

* Datuak: Q964686
# Omphalina pyxidata

Omphalina pyxidata Tricholomataceae familiako onddo espezie bat da. Ez da jangarria. Ikertzen jarraitzen duten bitartean ez jan.
Sinonimoak: Agaricus pyxidatus, Genorrema pyxidatum, Agaricus hepaticus, Omphalia hepatica, Clitocybe heoatica.

## Deskribapena

Kapela: 0,5 eta 2,5 (5) cm bitarteko diametrokoa, oso ganbila, azkenean laua baina zilborrari eutsiz (Omphalina = zilbor txikia), ertz inkurbatua eta erradialki ildaskatua. Azal leuna, lehorra, higrofanoa, arre-gorrixka, okre-gorrixka, marroi-arrosa edo okre-ezti kolorekoa.
Orriak: Dekurrenteak, oso zabal, koska txikiekin, lamelulekin, gaztetan zurixkak eta arre-okre antzeko kolorekoak zahartzean.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 1 eta 3 cm bitarteko garaierakoa, mehea, leuna, lehorra, glabroa, zilindrikoa edo oinarrian lodixeagoa, kapela baino pixka bat kolore zurbilago izaten du. Espora-jalkina zuri-krema-horixka.
Etimologia: Omphalina terminoa grekotik dator, zilbor, zilbor txiki, esan nahi duen "omphalos" hitzetik. Pyxidata epitetoa ere grekotik dator, kutxa txikia, esan nahi duen "pyxis" hitzetik.

## Jangarritasuna

Ez du sukaldaritzarako balio.

### Nahasketa arriskua

Omphalina galericolor delakoarekin nahas daiteke, honek tonu zurbilagoak ditu.

## Sasoia eta lekua

Udan eta udazkenean (uztailetik irailera). Eremu belartsuetan edo goroldiotsu irekietan, zelaiak, lorategiak. Koniferoen eta haritzen zura dagoen lekuetan (batez ere erretakoa). Lurzoru areatsu eta eguzkitsuetan.

### Banaketa eremua

Kanada, Ameriketako Estatu Batuak, Alaska, Mexiko, Islandia, Europa, Svalbard, Errusia, Txina, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 128 or. ISBN 84-282-0865-4..
* ↑ Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia., Es or..
* ↑ Omphalina pyxidata: GBIF—the Global Biodiversity Information Facility.

## Kanpo estekak

* Datuak: Q7090688
* Multimedia: Omphalina pyxidata / Q7090688
# Omphalotus nidiformis

Omphalotus nidiformis Marasmiaceae familiako onddo espezie bat da. Hedapen geografikoa Australia hegoaldean eta Tasmanian dago batez ere, nahiz eta 2012an Indiatik aurkitu zen ere. Fruitu-gorputzak (basidiokarpoak) 30 cm inguruko zabalera dute, inbutu edo abaniko formakoak, krema koloreko txapelekin; laranja, marroi, more eta beltz-urdinxka tonuekin. Xafla zuriak edo krematsuak estipean kokatuta daude, 8 cm-ko luzera eta oinarrian moztuta. Onddoa saprotrofoa eta parasitoa da, normalean basidiokarpoak talde gainjarrietan hazten dira hildako edo hiltzen diren hainbat zuhaitzetan.

## Deskribapena

Kapela: 15 cm arteko diametroa izan ohi dute, baina askoz handiagoak ikus daitezke. Hasieran ganbil samarreko forma, baina heldu ahala oso inbutu itxura hartzen du; gainazala leuna eta lehorra da. Kolore aldaera asko ikusten dira, baina normalean kapelak zuriak edo krema kolorekoak izaten dira erdialderantz tindu moreekin; kolore aldaera bat krema-arrexka da erdian tindu more koloreko oso ilun batekin. Hala ere, gaur egun kolore aldaera guztiak espezie berekoak direla kontsideratzen da.
Orriak: Zuritik zuri-kremara doazen kolorekoak dira eta dekurrenteak.
Orri dekurrenteak: Hanka ukitzeaz gain beherantz jarraitzen duten orriak.
Hanka: Nahiko alboan izaten du (kapelaren junturaren zentrotik kanpo), lodia eta beherantz estutu egiten da. 15 cm arteko luzera izan ohi dute eta leunak, lehorra eta zuri-krema kolorekoa, baina maiz kolore moreak izaten ditu oinarri aldera.
Haragia: Lodia, biguna eta zuria da.
Propietate argidunak: Perretxiko osoa, baina batez ere orriak, zuri berdexka distira egiten dute gauez.
Etimologia: Omphalotus grekotik dator eta bi hitzen konbinazio bat da, "omphalos" = zilborra eta "otos Tus" = belarria. Nidiformis epitetoa latinetik dator, habia, esan nahi duen, "nidus" hitzetik. Habiaren itxura duelako.

## Jangarritasuna

Ez du interes gastronomikorik.

## Sasoia eta lekua

Beti egurrean aurkitzen da, nahiz eta batzuetan egurra lurperatuta egon. Zuhaitza oraindik bizirik egon daiteke onddoak zurgiharrari erasotzen dion bitartean edo onddoa ager daiteke motzondo zaharren oinarrian edo talde handietan basoetan eroritako enborretan. Oso erakustaldi ikusgarriak ikus daitezke oraindik zutik dagoen zuhaitz hil baten alboetan ilaratan ateratzen direnean. Baso tropikaletan ateratzen da, eukalipto basoetan eta Nothofagus (pagadi) basoetan.

### Banaketa eremua

Australia.

## Erreferentziak

* ↑ (Ingelesez) Marks, GC; Fuhrer, BA; Walters, NE; Huebner, ML. (1982). Tree Diseases in Victoria. in: Handbook. Victoria: Forests Commission ISBN 0-7241-3275-9. OCLC .10234665.
* ↑ (Ingelesez) Agarics - the funci with gills (101 hongos forestales del este de Australia).
* ↑ Omphalotus nidiformis: GBIF—the Global Biodiversity Information Facility.

## Kanpo estekak

* Datuak: Q892033
* Multimedia: Omphalotus nidiformis / Q892033
# Novo Horizonte (Santa Catarina)

Novo Horizonte Brasilgo udalerri bat da, Santa Catarina estatuan kokatua. 2.650 biztanle ditu 151,852 km²ko eremuan.

## Ikus, gainera

* Santa Catarina

## Kanpo estekak

* Datuak: Q926081
* Multimedia: Novo Horizonte (Santa Catarina) / Q926081
# Novo Horizonte (São Paulo)

Novo Horizonte Brasilgo udalerri bat da, São Pauloko estatuan kokatua. 38.324 biztanle ditu 931,743 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1815907
* Multimedia: Novo Horizonte (São Paulo) / Q1815907
# Novo Barreiro

Novo Barreiro Brasilgo udalerri bat da, Rio Grande do Sul estatuan kokatua. 4.272 biztanle ditu 123,583 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1758121
* Multimedia: Novo Barreiro / Q1758121
# Novo Brasil

Novo Brasil Brasilgo udalerri bat da, Goiás estatuan kokatua. 3.527 biztanle ditu 649,954 km²ko eremuan.

## Ikus, gainera

* Goiás

## Kanpo estekak

* Datuak: Q985970
* Multimedia: Novo Brasil / Q985970
# Novo Gama

Novo Gama Brasilgo udalerri bat da, Goiás estatuan kokatua. 103.804 biztanle ditu 194,992 km²ko eremuan.

## Ikus, gainera

* Goiás

## Kanpo estekak

* Datuak: Q986754
* Multimedia: Novo Gama / Q986754
# Novo Hamburgo

Novo Hamburgo Brasilgo udalerri bat da, Rio Grande do Sul estatuan kokatua. 227.732 biztanle ditu 223,821 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q321331
* Multimedia: Novo Hamburgo / Q321331
# Novo Cabrais

Novo Cabrais Brasilgo udalerri bat da, Rio Grande do Sul estatuan kokatua. 3.568 biztanle ditu 192,289 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1758800
* Multimedia: Novo Cabrais / Q1758800
# Novo Cruzeiro

Novo Cruzeiro Brasilgo udalerri bat da, Minas Gerais estatuan kokatua. 26.975 biztanle ditu 1.702,981 km²ko eremuan.

## Ikus, gainera

* Minas Gerais

## Kanpo estekak

* Datuak: Q1755515
* Multimedia: Novo Cruzeiro / Q1755515
# Novo Horizonte (Bahia)

Novo Horizonte Brasilgo udalerri bat da, Bahiako estatuan kokatua. 11.162 biztanle ditu 627,5 km²ko eremuan.

## Ikus, gainera

* Bahiako estatua

## Kanpo estekak

* Datuak: Q609691
* Multimedia: Novo Horizonte (Bahia) / Q609691
# Novo Horizonte do Norte

Novo Horizonte do Norte Brasilgo udalerri bat da, Mato Grosso estatuan kokatua. 3.349 biztanle ditu 879,662 km²ko eremuan.

## Ikus, gainera

* Mato Grosso

## Kanpo estekak

* Datuak: Q1806349
* Multimedia: Novo Horizonte do Norte / Q1806349
# Deklinabide (gramatika)

Deklinabidea izenen flexioa da hizkuntzalaritzan; hau da, izenetan kategoria gramatikalak adierazteko (hala nola zenbakia, kasua, generoa) erabiltzen diren flexio moduak.
* Datuak: Q188078
* Multimedia: Declension / Q188078